Jeg bestilte et Netflix abonnement gratis i en måned, for at se om det var noget for mig. Jeg kom hurtigt frem til at udvalget var for lille og generelt dårligt. Derfor besluttede jeg mig for at afmelde mit abonnement. Kort efter modtog jeg en mail-bekræftelse og regnede selfølgelig med at alt var i skønneste orden.
Her 5 måneder efter kan jeg konstatere at de har trukket mig 79,- hver måned, selvom jeg fik en mail-bekræftelse på at mit abonnement var opsagt. Da jeg opdager dette (i dag) ringer jeg ind for at høre hvordan fanden man kan trække en tidligere kunde penge for en tjeneste der er opsagt?? Jeg bliver med det samme beskyldt for at have aktiveret mit abonnement igen på deres side, hvilket jeg altså IKKE har gjort... Nå hun vil så stoppe mit abonnement igen, og overøre pengene fra de 5 måneder, altså 5*79,-= 365 ,- i alt. Nu har jeg så modtaget endnu en mail fra Netflix hvor der står følgende:
"Hej christoffer

Vi krediterede 79 kr til dit VISA-kort, der ender på tirsdag den 28. maj 2013. Dit referencenummer er 1720258956. Husk, at nogle banker kan bruge op til fem arbejdsdage på at foretage en kreditering på en konto.

Hvis du har nogen spørgsmål, er vi altid klar til at hjælpe. Du kan ringe til os når som helst på 8025 1252.

– Dine venner hos Netflix"
Så tænker jeg med det samme, hvorfor fanden krediterer de mig kun 79,-? (365-79= 286,-) Der mangler sgu da 286,-.... Nå jeg må have fat i dem igen i morgen..
Det undrer mig meget hvordan fanden man kan behandle  sine (tidligere/potientielle) "kunder" på den måde??
Udover dette var personen jeg fik fat i særdeles dårlig til at tale dansk, men trods en del baggrundsstøj og sproglig barriere fandt vi ud af det sammen.. Eller jeg mangler jo så 286,- så det gjorde vi jo egentlig ikke!? Inden jeg brokker mig alt for meget, vil jeg indskyde hende den søde dame jeg snakkede med var rigtig sød og forstående og sikkert et rigtig godt og dejligt menneske :-)

Alt i alt vil jeg ALDRIG i hele mit live, koste hvad det vil anbefale Netflix til noget menneske på denne planet..


Opdatering:
Jeg har nu kontaktet Netflix for, at høre hvorfor jeg kun fik krediteret 79,- når jeg jo har 356 til gode endnu. Forklaringen jeg fik lød noget lignende "Jamen det er fordi vores system kun kan lave det 1 måned tilbage" Jeg spurgte så om hun ville have mit kontonummer for at overføre resten, hvilket hun ikke ville da de altså kun vil refundere den sidste måned. 
Jeg beder pænt om at få lov at tale med hendes nærmeste leder hvorefter jeg blive viderestilt. Efter lang tids venten (omkring 12 minutter) indser jeg at jeg højst sandsynlig bare er blevet sat på hold. 
Jeg ringer endnu engang, denne gang får jeg nøjagtig samme svar og gør nøjagtig det samme. Udover dette siger han at jeg har aktiveret min konto igen. Jeg spørger ham om jeg ikke burde få en mail hvis min konto var genaktiveret hvortil han svarer "jo, tjek din mail fra d. 11 Februar" Jeg tjekker min mail og konstaterer at jeg ikke har modtaget en mail fra dem angående aktivering af min konto. Derefter spørger  jeg efter den nærmeste leder, endnu engang bliver jeg sat på hold. Efter ca 7 minutter kan jeg høre røret bliver taget og smækket på. 

Så Netflix har bedraget mig for 365,-, men jeg er langt fra færdig endnu. Jeg stopper først med at forsøge på at mine penge når de står min konto, da det jo er et tydeligt brud på købsloven de laver. 
Sagen er jeg gået videre med til en jurist.